Davlat Bobonov dzyudo bo`yicha jahon chemponatida oltin medalni qo`lga kiritdi

Fransiya poytaxti Parij shahrida o`tayotgan dzyudo bo`yicha harbiylar o`rtasidagi jahon chempionatidan xushxabar davom etmoqda.
 Davlat Bobonov delegasiya hisobiga navbatdagi oltin medalni taqdim qildi. Bu haqda O`zbekiston Milliy Olimpiya qo`mitasi xabar berdi.
Qayd etilishicha,  -90 kg vazn toifasidagi bellashuvlarda O`zbekiston sharafini himoya qilgan Bobonov hal qiluvchi final bahsida braziliyalik Godoy De Machedoni mag`lubiyatga uchratgan.
 Ma`lumot uchun, Davlat Bobonov finalga qadar Avstriya, Rossiya va Slovakiya dzyudochilaridan ustun kelgan edi. 
Shuningdek, bugungi bellashuvlar davomida Muzaffarbek To`raboev (-100 kg) ham chempionlik uchun tatamiga chiqsa, Bekmurod Oltiboev va Shohruh Baxtiyorov (ikkalasi ham +100 kg) bronza medallari uchun Finlyandiya va Slovakiya vakillariga qarshi kurash olib borishadi. 
Eslatib o`tamiz, kechagi bellashuvlar yakunida Dilshod Baratov (-60 kg) va Diyora Keldiyorova (-52 kg) ham oltin medalni qo`lga kiritishgan edi.